BREÑAS GONZÁLEZ DE ZÁRATE (EH Bildu, 2014-10-02):
Hasteko erantzun nahi nioke Arieta-Araunabeña jaunari, hor egin duena izan da gure osoko zuzenketa desglosatu, ba aitzakiak bilatu.
Benetako konpromezutik ihes egin nahia eta horri lotuta esan nahi nioke EH Bilduk zalantzarik ez daukala, eta horrela adierazi duela bai bere adierazpenetan eta parte hartutako ekimen guztietan, Durangoko Azokaren izaera nazionalaz hitz egin du. Bigarrenik Nafarroako Gobernuaren inplikazioaren beharraz.
Hor gure osoko zuzenketan Jaurlaritzari eskatzen genion berarekin harremanak abiatzeko eta horrek ez du esan nahi gu gure partetik ere gure aurrekariekin lanketarik abiatuko ez dugunik, edo abiatzen ari garenik. Orduan, ez zara inor guri esateko nola egin behar dugun gure barne lanketa gure ordezkariekin, Nafarroako Gobernukoekin hain zuzen ere, Parlamentukoekin hain zuzen ere.
Eta gero, hirugarrenik esaten duzu erdibidekotik ezabatu dugula euskarazko kulturari erreferentzia eta abar eta abar. Esatea gaur adostu duguna gure ustez dela erdibideko eraikitzaile bat, eraikitzailea. Blindatu egin dugula Durangoko Azokari dagokion finantzaketa eta hori izan dela lehenengo helburua. Hori batetik.
Gero bigarrenik esan nahi nizuke, hor ibili zara zifrekin jolasten. Jaurlaritzaren finantzaketa igoera ez da %50ekoa. Aurrikusita zeukan hasieran 80.000 euro eta orain igo du partida edo laguntza 122.000 eurora, hori ez da %50eko igoera.
Durangoko Udalari dagokiolarik, nik uste dut ondo esan dudala. Ez dakit ulertu dizudan, baina beno, aurreko interbentzioan uste dut ondo azaldu dudala, 2013an, guk dakigula, gure informazioen arabera orotara jarri zuena Durangoko Azokarako izan ziren 30.000 euro, baina hortik 21.000 euro izan ziren Landako egoitzaren alokairua ordaintzeko, Udalarena den egoitza, gunea. Eta 2014ean esan dut Landako Gunearen alokairurako 30.000 euro eta gero aparte 15.000 euro, orotara 45.000 euro.
Eta gero, azkenik, ba esan nahi nion Arieta-Araunabeña jaunari aklaratzen zareten edo talde parlamentarioa eta Gobernuaren artean ea ados jartzen zareten, zeren Joxean Muñoz, Kultura sailburuordeak, finantzaketari dagokiolarik ez zuen esan zuek defendatzen ari zaretena. Izan ere, argi aldizkariko uztailaren 6ko elkarrizketan horrela bota zuen, horrela esan zuen berak. "2015eko urtarriletik aurrera hausnartu beharra dago egonkortasuna nola eman Azokari eta etorkizuna nola bermatu. Bestetik erantzukizuna erakundeen artean banatu beharko da, ahalegin handia egiten ari gara baina gainerako erakundeek ere saiatu beharko luketela uste dut, bakoitza dagokion neurrian, eta errepikatzen dut, bakoitza dagokion neurrian".
Eta hori da gure proposamenean jaso egin duguna. Eta gero ia azkenik esatea lehen, pozik jaitsi naizela hona Durangoko Azokaren gaiaz hitz egitera, pozik nengoen gaur hasiera batetik ikusita Alderdi Sozialistak eta Alderdi Popularrak ez ziotela printzipioz eutsiko ohiko komodinari gazteleraren komodinari alegia.
Baina behin bota duzuela nire iritzia emateko beste erremediorik ez daukat eta triste ateratzen naiz erreplikara, pena izugarria eragiten didalako zenbaitek euskera parametro antzu eta lokaztu horietan kokatzea. Ez dakit, iruditzen zait edozein aukera aprobetxatzen dela inolako behar eta zentzurik gabe gazteleraren kuina sartzeko beharrik ez dagoenean. Kasu honetan, egitasmoaren, hau da, Durangoko Azokaren izaera naturala, berez errespetatu berezko izaera naturala errespetatu gabe, gaztelera arriskuan balego bezala.
Orduan ez dut ulertzen. Ez nuen gai honetan sartu nahi baina atera duzuenez eta denbora pixka bat baldin badaukat, 30 segundo edo. Kasu honetan Durangoko Azokak euskararen eta euskarazko kulturaren arnas gune gisa duen izaera naturala distortsionatu nahi duzuela iruditzen zait.
Izan ere, Alderdi Popularrak eta PSEk gurean gaztelerazko kultura euskarazkoa baino nagusiagoa izan arren ematen du ez duzuela nahi euskera eta euskarazko kultura osasuntsu, sendo eta indartsu ikusi nahi eta jotzen duzue ekimenaren helburu nagusia eta azokaren izaera naturala, nire ustez, distortsionatzera.
Eta hau izan zen hain justu azken aurreko Kultura Batzordean lehen eman dut arrazoi bat eta orain bigarrena emango dut–, gure ekimena erretiratzeko beste arrazoia gaia bere tokitik ateratzeko arriskua zegoela eta inolako zentzurik ez daukanean. Zergatik? Durangoko Azokak ez duelako inolaz ere eta sekulan ere ez du egin, ez du inoiz ere gaztelerazko inongo produkziorik baztertu. Eta ea egunen batean elkar ulertzen dugun. Euskararen alde egiteak ez du esan nahi gazteleraren kontra egingo denik...